Päiväkoti Ojahaka		
Ojahaanpolku 6		
01600 Vantaa		

		
Kiinteistötarkastus  7.3.2012 ja sisäilmanäytteet 15.3.2012 

Kohde	Päiväkoti Ojahaka
Ojahaanpolku 6, 01600 Vantaa

Tarkastuksen aihe	Epäilys terveyshaitasta, yksi lapsi saa jatkuvasti oireita päiväkodissa

Havainnot 7.3.2012 	Pihalla seinän vierustalle oli puskettu lunta. Sulaessaan lumi saattaa aiheuttaa haitallista kosteusrasitusta seinärakenteelle. 

	Ikkunoiden päällä on vanhat raitisilmaventtiilit lipan alla. Sisäpuolella korvausilmaventtiilit ovat jääneet ilmeisesti peruskorjauksen yhteydessä akustiikkalevyjen taakse piiloon. Lipan alta mahdollisesti tuleva korvausilma voi tuoda yläpohjasta likaista ilmaa huonetiloihin. Savukokeella ja lämpökameralla todettiin vähäistä ilma- ja lämpövuotoa ikkunoiden yläpuolella karmeissa.

Käytävän ja huoneen 007 kohdalla lattia oli paikoin poikkeuksellisen korkea (vaihteluväli 20-29 °C,).  Tämän johdosta lattiaa kuvattiin vielä 4.4.2012 lämpökameralla. 

Ilmeisesti peruskorjauksen yhteydessä huonetiloihin on järjestetty koneellinen tuloilma. Tuloilma puhalletaan poistoilmaventtiilien vierestä rei'itetyllä kanavalla huonetilaan. Tuloilmakanavan päästä puuttui nuohousluukku lepohuoneessa 008. Luukku löytyi kaapiston päältä ja laitettiin paikoilleen. 
 Tuloilmakanavan pohjalla likaa. Poistoilmamäärät mitattiin huoneista 007 ja 008. Mittausten perusteella poistoilmamäärät ovat 63 l/s ja 49 l/s 
ohje 6 l/s/hlö. Poistoilmakanavan haarassa huone 007 on vanha  puukalikka ja ruiskutasoitetta, mikä viittaa siihen, ettei kanavien nuohousta ole tehty asianmukaisesti. 

	Tuloilman heittopituus tarkastettiin erikseen 4.4.2012 merkkisavulla. Havaintojen mukaan tuloilma virtaa katon rajassa käytäväseinältä lähelle ikkunaseinää. 

Tuloilmasuodattimet on vaihdettu merkintöjen mukaan 30.8.2011 ja 18.5.2010. 

Lepohuoneen viereisen jakelukeittiön lattiasta mitattiin pintakosteusmittarilla kuiville rakenteille tyypillisiä lukemia (45>60). 

Keittiön ja lepohuoneen vastainen nurkka lattiapinnoitteessa 
halkeama, rakenne mittausten perusteella kuiva.

Sisäilmanäytteet. 	Huoneista 007 ja 008 otettiin Anderssen-keräimellä sisäilmanäytteet.
     15.3.2012	Laboratoriotutkimuksissa MetropoliLab näytteissä todettiin säde-sieniä lepohuoneessa 7 kpl/m³ ja leikkihuoneessa 25 kpl/m³. 

Vertailuarvot: Sisäilman sieni-itiöpitoisuuden ollessa talviaikana yli 100 kpl/m³ voi olla merkkinä kosteusvauriosta ja mikrobikasvustosta rakenteissa. Jos mikrobilajisto on samalla poikkeuksellinen, voidaan tehdä johtopäätös mikrobikasvuston olemassaolosta rakennuksessa ja sen mahdollisesti aiheuttamasta terveyshaitasta. Lajiston ollessa tavanomainen mutta itiöpitoisuus yli 500 kpl/m³, voidaan tulkita mahdollista terveyshaittaa aiheuttavaksi. Normaali bakteeripitoisuus huoneilmassa on yleensä alle 4500 pesäkettä /m³

	Sädesieni-itiöiden pitoisuuden ollessa yli 10 kpl/m³ voidaan tulkita mahdollista terveyshaittaa aiheuttavaksi. (Sosiaali- ja terveysministeriön oppaita 2003:1 Asumisterveysohje).

Johtopäätökset ja toimenpiteet

Sisäilmanäytteissä todetut sädesienet viittaavat mahdolliseen terveyshaittaan huonetiloissa ja edellyttävät sen johdosta jatkoselvityksiä mahdollisten  terveyshaittaa aiheuttavien tekijöiden paikallistamiseksi. 

Ilmanvaihdon riittävyys tulee mitoittaa tilojen käyttäjämäärän mukaiseksi huonetilakohtaisesti (6 dm³/s/hlö). 

Ilmanvaihtokanavien puhtaus tulee varmistaa nuohoamalla kanavat säännöllisesti. 

Tuloilmasuodattimien optimaalinen vaihtoväli on kaksi kertaa vuodessa.

Tapio Valtanen
terveysinsinööri
puh. 0923121 gsm 0405817684